ΠΑΡΑΘΕΤΙΚΑ ΕΠΙΘΕΤΩΝ ΚΑΙ ΑΝΩΜΑΛΑ ΠΑΡΑΘΕΤΙΚΑ
Τα παραθετικά των επιθέτων σχηματίζονται είτε μονολεκτικά, είτε περιφραστικά.
Α. ΚΑΝΟΝΙΚΟΣ ΣΧΗΜΑΤΙΣΜΟΣ ΜΟΝΟΛΕΚΤΙΚΩΝ ΠΑΡΑΘΕΤΙΚΩΝ

Τα μονολεκτικά παραθετικά των επιθέτων σχηματίζονται κανονικά προσθέτοντας στο θέμα του θετικού βαθμού του αρσενικού γένους τις παραθετικές καταλήξεις.

Οι πιο συνηθισμένες είναι:
	για το συγκριτικό βαθμό: 
	-τερος, -τέρα, -τερον

	για τον υπερθετικό βαθμό:
	-τατος, -τάτη, -τατον



	Σχηματίζουν με τις παραπάνω καταλήξεις τα παραθετικά τους τα παρακάτω επίθετα: 

	α) δευτερόκλιτα, τριγενή και τρικατάληκτα, 
π.χ. πτωχός-ή-όν, -πτωχό-τερος, πτωχο-τέρα, πτωχό-τερον- πτωχό-τατος, πτωχο-τάτη, πτωχό-τατον

β) τριτόκλιτα, τριγενή και τρικατάληκτα ή δικατάληκτα, 
π.χ. βαρὺς-εῖα-ύ -βαρὺ-τερος, βαρυ-τέρα, βαρύ-τερον-βαρύ-τατος, βαρυ-τάτη, βαρύ-τατον
ἀληθὴς-ὴς-ὲς -ἀληθέσ-τερος, ἀληθεσ-τέρα, ἀληθέσ-τερον-ἀληθέσ-τατος, ἀληθεσ-τάτη, ἀληθέσ-τατον
μέλας-αινα-αν -μελάν-τερος, μελαν-τέρα, μελάν-τερον-μελάν-τατος, μελαν-τάτη, μελάν-τατον
χαρίεις-εσσα-εν -χαριέσ-τερος, χαριεσ-τέρα, χαριέσ-τερον-χαριέσ-τατος, χαριεσ-τάτη, χαριέσ-τατον 



Παρατήρηση:
Τα δευτερόκλιτα επίθετα σχηματίζουν παραθετικά με χαρακτήρα -ο- ή –ω- ως εξής:
	ΠΑΡΑΘΕΤΙΚΑ σε -ότερος / -ότατος 
	ΠΑΡΑΘΕΤΙΚΑ σε -ώτερος / -ώτατος 

	1. αν προηγείται συλλαβή φύσει μακρόχρονη, δηλαδή μακρόχρονο φωνήεν ή δίφθογγος:η, ω,ου, ει, αι 
π.χ. ξηρός, ξηρό-τερος, ξηρό-τατος
γενναῖος, γενναιό-τερος, γενναιό-τατος 
	1. αν προηγείται συλλαβή βραχύχρονη:
π.χ. νέος, νεώ-τερος, νεώ-τατος
σοφός, σοφώ-τερος, σοφώ-τατος 

	2. αν προηγείται συλλαβή θέσει μακρόχρονη, δηλαδή βραχύχρονο φωνήεν και ακολουθούν δυο ή περισσότερα σύμφωνα ή ένα διπλό -ξ, -ψ
π.χ. θερμός, θερμό-τερος, θερμό-τατος ἔνδοξος, ἐνδοξό-τερος, ἐνδοξό-τατος 
	2. όσα λήγουν σε:
-ιος, -ιμος, -ικος, ινος 
π.χ. δόκιμος 

	3. όσα έχουν ως δεύτερο συνθετικό τις λέξεις:
θυμός, κῦρος, λύπη, νίκη, τιμή, κίνδυνος, ψυχή 
π.χ. ἔγκυρος 
	3. όσα λήγουν σε:
-ακος, -αλος, -αμος, -ανος, -αρος, -ατος,
ΠΡΟΣΟΧΗ: εξαιρείται το ἀνιαρός 

	4. τα επίθετα: ἀνιαρός, ἰσχυρός, ψιλός, πρᾱος, λιτός, φλύαρος 
	4. όσα λήγουν σε:
-υρος, - χος, 
π.χ. ἥσυχος 




Β. ΑΝΑΛΟΓΙΚΟΣ ΣΧΗΜΑΤΙΣΜΟΣ ΠΑΡΑΘΕΤΙΚΩΝ

Μερικά παραθετικά επιθέτων διαμορφώνονται αναλογικά πρός τα παραθετικά άλλων επιθέτων και λήγουν όπως αυτά: 

(ἐλαφρὸς -ἐλαφρύτερος κατά το βαρύτερος, χοντρὸς -χοντρύτερος κατά το παχύτερος, αντί για τα κανονικά ἐλαφρότερος, χοντρότερος). 

Έτσι διαμορφώνονται οι ακόλουθες αναλογικές παραθετικές καταλήξεις: 
	α) -έστερος, -έστατος 

	Τα τριτόκλιτα επίθετα σε -ων, -ον (γεν. –ονος): 
	σώφρων, -ων, -ον 
	σωφρον-έσ-τερος, 
σωφρον-εσ-τέρα, 
σωφρον-έσ-τερον 
	σωφρον-έσ-τατος, 
σωφρον-εσ-τάτη, 
σωφρον-έσ-τατον 

	εὐδαίμων, -ων, -ον 
	εὐδαιμον-έσ-τερος, 
εὐδαιμον-εσ-τέρα, 
εὐδαιμον-έσ-τερον 
	εὐδαιμον-έσ-τατος, 
εὐδαιμον-εσ-τάτη, 
εὐδαιμον-έσ-τατον 



καθώς και τα επίθετα ἄκρατος (= αυτός που δεν έχει ανακατευτεί με άλλον, ανόθευτος), ἄσμενος (= ευχαριστημένος), ἐρρωμένος (= δυνατός) καὶ πένης σχηματίζουν τα παραθετικά τους κατά τα παραθετικά των σιγμόληκτων επιθέτων σε -ης, -ες (ἀληθής, ἀληθέσ-τερος, ἀληθέσ-τατος)
	ἄκρατος, -ος, -ον 
	ἀκρατ-έσ-τερος, 
ἀκρατ-εσ-τέρα, 
ἀκρατ-έσ-τερον 
	ἀκρατ-έσ-τατος (και ἀκρατό-τατος), 
ἀκρατ-εσ-τάτη (και ἀκρατο-τάτη), 
ἀκρατ-έσ-τατον (και ἀκρατό-τατον) 

	ἄσμενος,-ος, -ον 
	ἀσμεν-έσ-τερος (και ἀσμενώ-τερος),
ἀσμεν-εσ-τέρα (και ἀσμενω-τέρα),
ἀσμεν-έσ-τερον (και ἀσμενώ-τερον) 
	ἀσμεν-έσ-τατος (και ἀσμενώ-τατος), 
ἀσμεν-εσ-τάτη (και ἀσμενω-τάτη),
ἀσμεν-έσ-τατον (και ἀσμενώ-τατον) 

	ἐρρωμένος,- η,-ον 
	ἐρρωμεν-έσ-τερος,
ἐρρωμεν-εσ-τέρα, 
ἐρρωμεν-έσ-τερον 
	ἐρρωμεν-έσ-τατος, 
ἐρρωμεν-εσ-τάτη, 
ἐρρωμεν-έσ-τατον 

	πένης 
	πεν-έσ-τερος, 
πεν-εσ-τέρα, 
πεν-έσ-τερον 
	πεν-έσ-τατος,
πεν-εσ-τάτη, 
πεν-έσ-τατον 






	β) –ούστερος, -ούστατος 

	Το επίθετο ἁπλοῦς και τα συνηρημένα επίθετα της β΄ κλίσης με β΄ συνθετικό το όνομα νοῦς σχηματίζουν τα παραθετικά τους σε -ούστερος, -ούστατος (κατά τά παραθετικά σε -έστερος, -έστατος με συναίρεση):
	ἁπλοῦς, -ῆ,-οῦν 
	ἁπλ-ούστερος, 
ἁπλ-ουστέρα, 
ἁπλ-ούστερον 
	ἁπλ-ούστατος, 
ἁπλ-ουστάτη, 
ἁπλ-ούστατον 

	εὔνους, -η,-ουν 
	εὐν-ούστερος, 
εὐν-ουστέρα, 
εὐν-ούστερον 
	εὐν-ούστατος, 
εὐν-ουστάτη, 
εὐν-ούστατον 






	γ) -ίστερος, -ίστατος 

	Τα μονοκατάληκτα επίθετα ἅρπαξ, βλάξ, λάλος (= φλύαρος), κλέπτης, πλεονέκτης σχηματίζουν τα παραθετικά τους σε -ίστερος, -ίστατος (κατὰ τὰ παραθετικά του ἄχαρις: ἀχαρίστερος, ἀχαρίστατος)
	ἅρπαξ 
	ἁρπαγ-ίσ-τερος, 
ἁρπαγ-ισ-τέρα, 
ἁρπαγ-ίσ-τερον 
	ἁρπαγ-ίσ-τατος, 
ἁρπαγ-ισ-τάτη, 
ἁρπαγ-ίσ-τατον 

	βλὰξ 
	βλακ-ίσ-τερος, 
βλακ-ισ-τέρα, 
βλακ-ίσ-τερον 
	βλακ-ίσ-τατος,
βλακ-ισ-τάτη, 
βλακ-ίσ-τατον 

	λάλος 
	λαλ-ίσ-τερος, 
λαλ-ισ-τέρα, 
λαλ-ίσ-τερον 
	λαλ-ίσ-τατος,
λαλ-ισ-τάτη,
λαλ-ίσ-τατον 

	κλέπτης 
	κλεπτ-ίσ-τερος, 
κλεπτ-ισ-τέρα, 
κλεπτ-ίσ-τερον 
	κλεπτ-ίσ-τατος,
κλεπτ-ισ-τάτη, 
κλεπτ-ίσ-τατον 

	πλεονέκτης 
	πλεονεκτ-ίσ-τερος, 
πλεονεκτ-ισ-τέρα, 
πλεονεκτ-ίσ-τερον 
	πλεονεκτ-ίσ-τατος,
πλεονεκτ-ισ-τάτη, 
πλεονεκτ-ίσ-τατον 






	δ) –αίτερος, -αίτατος 

	Το επίθετο παλαιὸς σχηματίζει τα παραθετικά του με θέμα το επίρρημα πάλαι σε -αίτερος, -αίτατος: 
	παλαιός, -η, -ον 
	παλαί-τερος, 
παλαι-τέρα, 
παλαί-τερον 
	παλαί-τατος, 
παλαι-τάτη, 
παλαί-τατον 




Ανάλογα προς αυτό σχηματίστηκαν τα παραθετικά:
	γεραιός, -α, -ον 
(= γέροντας, σεβαστός) 
	γεραί-τερος, 
γεραι-τέρα, 
γεραί-τερον 
	γεραί-τατος, 
γεραι-τάτη, 
γεραί-τατον 

	σχολαῖος, ᾱ, -ον 
(= αργός, αργοκίνητος) 
	σχολαί-τερος, 
σχολαι-τέρα, 
σχολαί-τερον 
	σχολαί-τατος, 
σχολαι-τάτη, 
σχολαί-τατον 



Με την κατάληξη -αίτερος, -αίτατος, σχηματίζουν τα παραθετικά τους ορισμένα επίθετα σε -ος:
	Θετικός
	Συγκριτικός
	Υπερθετικός

	ἴσος-η-ον
	ἰσ-αί-τερος, -α, -ον
	ἰσ-αί-τατος

	ὄψιος (= όψιμος)-η-ον
	ὀψι-αί-τερος, -α, -ον
	ὀψι-αί-τατος

	πλησίος-α-ον
	πλησι-αί-τερος, -α, -ον
	πλησι-αί-τατος, -η, -ον

	πρῷος (από το πρώιος = πρωινός)
	πρῳ-αί-τερος, -α, -ον
	πρῳ-αί-τατος, -η, -ον

	εὔδιος-α-ον
	εὐδι-αίτερος, -α, -ον
(και εὐδιέσ-τερος, -α, -ον) 
	εὐδι-αί-τατος , -η, -ον
(και εὐδιέσ-τατος, -η, -ον) 

	ἥσυχος –η-ον
	ἡσυχ-αί-τερος ,-α, -ον
(και ἡσυχώ-τερος, -α, -ον) 
	ἡσυχ-αί-τατος , -η, -ον
(και ἡσυχώ-τατος, -η, -ον) 

	ἴδιος-α-ον 
	ἰδι-αί-τερος, -α, -ον
(και ἰδιώ-τερος, -α, -ον) 
	ἰδι-αί-τατος, -η, -ον
(και ἰδιώ-τατος, -η, -ον) 

	φίλος -η-ον 
	φιλ-αί-τερος, -α, -ον
ἤ φίλ-τερος, -α, -ον
(και φιλ-ίων, -ιων, -ιον) 
	φιλ-αίτατος , -η, -ον
φίλ-τατος, -η, -ον 






ΑΝΩΜΑΛΑ ΠΑΡΑΘΕΤΙΚΑ

Τα παραθετικά ορισμένων ορισμένων επιθέτων σχηματίζονται πολλές φορές με διάφορες φθογγικές παθήσεις ή και με θέμα διαφορετικό από το θέμα του θετικού, γι’ αυτό λέγονται ανώμαλα παραθετικά. Τα επίθετα αυτά είναι: 
	Θετικός
	Συγκριτικός
	Υπερθετικός

	αἰσχρός, -α, -ον
	ὁ,ἡ αἰσχίων, τὸ αἴσχιον
	αἰσχιστος, -η, -ον

	ἐχθρός, -α, -ον
	ὁ,ἡ ἐχθίων, τὸ ἔχθιον
(καὶ ὀμαλά: ἐχθρότερος, -α, -ον) 
	ἔχθιστος, -η, -ον
(καὶ ὀμαλά: ἐχθρό-τατος, -η, -ον) 

	ἡδύς, -εῖα, -ὺ
	ὁ, ἡ ἡδίων, τὸ ἥδιον
	ἥδιστος, -η, -ον

	καλός, -η, -ον
	ὁ, ἡ καλλίων, τὸ κάλλιον
	κάλλιστος, -η, -ον

	μέγας - μεγάλη - μέγαν
	ὁ, ἡ μείζων, τὸ μεῖζον
	μέγιστος, -η, -ον

	ῥᾴδιος, -α, -ον 
	ὁ, ἡ ῥᾴων, τὸ ῥᾷον
	ῥᾷστος, -η, -ον

	ταχύς, -εῖα, -ὺ
	ὁ, ἡ θάττων, τὸ θᾶττον
	τάχιστος, -η, -ον

	ἀγαθός, -η, -ον
	ὁ, ἡ ἀμείνων, τὸ ἄμεινον
ὁ, ἡ βελτίων, τὸ βέλτιον
ὁ, ἡ κρείττων, τὸ κρεῖττον
ὁ, ἡ λῴων, τὸ λῷον 
	ἄριστος, -η, -ον
βέλτιστος, -η, -ον
κράτιστος, -η, -ον
λῷστος, -η, -ον 

	κακός, -η, -ον
	ὁ, ἡ κακίων, τὸ κάκιον
ὁ, ἡ χείρων, τὸ χεῖρον 
	κάκιστος, -η, -ον
χείριστος, -η, -ον 

	μακρός, -α, -ον
	μακρότερος, -α, -ον
	μακρότατος, -η, -ον
μήκιστος, -η, -ον 

	μικρός, -α, -ον 
	μικρότερος, -α, -ον
ὁ, ἡ ἐλάττων, τὸ ἔλαττον
ὁ, ἡ ἥττων, τὸ ἧττον 
	μικρότατος, -η, -ον
ἐλάχιστος, -η, -ον
ἐπιρρ. ἥκιστα 

	ὀλίγος, -η, -ον 
	ὁ, ἡ μείων, τὸ μεῖον
	ὀλίγιστος, -η, -ον 

	πολύς - πολλή - πολύ 
	ὁ, ἡ πλείων, τὸ πλέον 
	πλεῖστος, -η, -ον 



